**IME I PREZIME UČENIKA: Mila Volarić**

**Naprtnjača je boravila u našoj obitelji od 18. 12. 2015.**

**Moji dojmovi:**

 Kad sam dobila naprtnjaču, bila sam presretna jer sam očekivala zanimljive knjige.

 Kod kuće sam iz nje izvadila sve knjige. Po naslovnici mi se svidjela knjiga *Siromašni dječak iz Odensea* pa sam je ponijela na izlet u Čazmu. Nakon nekoliko stranica sam prestala čitati jer mi je bila čudna. Prelistala sam *Mali meteorolog*. Pročitala sam slikovnicu *Sve u redu*. Bila mi je zanimljiva zbog ilustracija i smjera teksta. Mama i ja smo zajedno pročitale *Drevne Egipćane* i odlučile napraviti njihovo drevno jelo.

 *Bolje biti vjetar nego list* je knjiga koju je odabrala mama. Tata je odabrao knjigu o Vikinzima.

**IME I PREZIME UČENIKA: Gabriela Srdarević**

**Naprtnjača je boravila u našoj obitelji od 26. 12. 2015. do 2. 1. 2016.**

**Moji dojmovi:**

Stigao je i taj dan

stigla naprtnjača

u moj stan.

S veseljem i radošću

knjige se otvaraju,

proučavaju i ponešto nas uče.

Čita mama,

tata se nešto mršti,

a brat od veselja

po kući vrišti.

Zbog sigurnosti naprtnjače

spremih knjige

jer strah me bilo da njihovi listovi

ne bi kupus salata postali

od mog malog nestašnog brata.

**IME I PREZIME UČENIKA: Tin Regović**

**Naprtnjača je boravila u našoj obitelji od subote 2. 1. 2016. do petka 8. 1. 2016.**

**Moji dojmovi:**

 Moja obitelj i ja radovali smo se knjigama koje su u naprtnjači stigle u naš dom.

 Mojem mlađem bratu mama je pročitala slikovnicu *Sve u redu* naglas jer on ne zna čitati. Svi smo se nasmijali jer se u slikovnici spominju jaja za objed, a moj brat ih obožava u svim oblicima kad se pripreme za doručak. Ja sam se zanimao za *365 dana bez televizije.* Tata je pregledao i pročitao *Drevni Egipćani* jer mu se sviđaju njihovi crteži i misterije. Mama nam je čitala *Mali meteorolog* , a ja i brat smo isprobali neke pokuse iz knjige. Mama nam je pročitala i dijelove knjige *Siromašni dječak iz Odensea.* Knjiga nam se svidjela jer opisuje život Hansa Christiana Andersena.

 Dani su nam brzo prolazili pa sam knjige morao spakirati u torbu i odnijeti ih Petru. Svi smo se zabavili dok je naprtnjača bila u našem domu.

**IME I PREZIME UČENIKA: Petra Luketić**

**Naprtnjača je boravila u našoj obitelji od petka 22. 1. 2016. do srijede 27. 1. 2016.**

**Moji dojmovi:**

 Kad sam dobila naprtnjaču, odmah sam je otvorila. Nisam mogla dočekati večer. Jer smo svi raspodijelili tko će što čitati.

 Ja sam odabrala knjigu *365 dana bez televizije* i *Mali meteorolog*, mama je odabrala *Siromašni dječak iz Odensea*, a tata *Vikinge* i *Drevne Egipćane.* Mama je bratu čitala *Sve u redu*, a moja sestra je čitala *Bolje biti vjetar nego list.*

Svi smo se zabavili čitajući! ☺

**IME I PREZIME UČENIKA: Goran Ferić**

**Naprtnjača je boravila u našoj obitelji od ponedjeljka 1. 2. 2016. do petka 5. 2. 2016.**

**Moji dojmovi:**

 Kad sam dobio naprtnjaču, odmah sam je otvorio.

 Nisam mogao dočekati večer. Sjeli smo svi u dnevni boravak i ja sam izvadio knjige. Uzeo sam knjigu *Vikinzi,* sestra Ivana *Drevni Egipćani,* sestra Maja *Mali meteorolog,* brat Vinko je gledao slike u knjizi *Sve u redu,* a mama je izabrala knjigu *Kao da smo otac i kći.* Baka je uzela knjigu *Siromašni dječak iz Odensea.*

A ja sam jednu knjigu posvetio svome tati koji nije s nama ovih dana i kojeg neće biti dugo, on je sam kilometrima daleko i radi i nema TV-a pa sam zato posvetio ovu knjigu njemu, neka zna da nam je u mislima – *365 dana bez televizije.*

 Bili smo svi uzbuđeni i jako sretni, samo mi je *falio* tata! ☺

**IME I PREZIME UČENIKA: Petra Obrovac**

**Naprtnjača je boravila u našoj obitelji od petka 12. 2. 2016. do srijede 17. 2. 2016.**

**Moji dojmovi:**

 Kada sam donijela naprtnjaču, nisam mogla dočekati da se svi okupimo oko stola.

 Brat je uzeo knjigu *Sve u redu,* tata *Vikinzi,* mama *Bolje biti vjetar nego list* i *Kao da smo otac i kći,* a ja sam uzela *Siromašni dječak iz Odensea* i *Drevni Egipćani.* Dok smo čitali, sve je bilo zanimljivije. Kasnije smo pričali o onome što smo pročitali.

 Cijela moja obitelj je htjela da naprtnjača još bude u našem domu. Kada je došao dan da odnesem naprtnjaču, svi smo bili tužni.

**IME I PREZIME UČENIKA: Petar Roknić**

**Naprtnjača je boravila u našoj obitelji od petka 26. 2. 2016. do srijede 2. 3. 2016.**

**Moji dojmovi:**

 Svoju sam naprtnjaču jedva donio kući. Odmah sam izvadio sve knjige i raširio ih po stolu.

 Moja sestra Irina zgrabila je *Vikinge* jer ona voli povijest. Knjigu o Vikinzima pročitala je cijelu. Jako joj se svidjela jer je gledala i televizijsku seriju o Vikinzima. Ja sam čitao knjigu *Siromašni dječak iz Odensea*. Bila mi je zanimljiva. Govori o H. C. Andersenu, a volio sam njegove bajke. Moja mama je učiteljica i odmah je zgrabila knjigu o odgoju djece *Bolje biti vjetar nego list*. Našla je u njoj mnogo zanimljivosti. Tata se zabavio pregledavajući *Drevne Egipćane* i *Mali meteorolog.* U subotu smo tata i ja napravili pokus *Kako napraviti maglu.* U knjizi *365 dana bez televizije* pronašli smo puno zanimljivih aktivnosti za zabavu.

 Ovih pet dana s knjigama bili su super!

**IME I PREZIME UČENIKA: Ella Parobek**

**Naprtnjača je boravila u našoj obitelji od četvrtka 10.3. 2016. do srijede 16. 3. 2016.**

**Moji dojmovi:**

 Oh, još jedna obaveza! Naprtnjača, pomislila sam. S mukom donijela sam je kući punu knjiga.

 Moje misli i dalje su bile iste, no moja obitelj s veseljem se prihvatila naprtnjače. Grabili su knjige velikom brzinom dok ja nisam povikala: „Stanite, objasnit ću vam kako ćemo se rasporediti.“

 Vidjevši njihovu radost oko ideje s naprtnjačom, ni meni više nije bilo mrsko uz lektiru čitati knjige iz naprtnjače. Svatko za sebe pronašao je štivo koje ga je zanimalo. Te večeri mama, tata, ja i sestra sjedili smo u tišini i čitali svatko svoju knjigu. Uključili su se i baka i djed.

 I na kraju ovog mog sažetka mogu s veseljem reći: „Sretni smo što smo se družili s našom naprtnjačom!“

 Ella